section_heading: Život i karijera
paragraph_text: McCraney je rođen u Liberty Cityju (Miami, država Florida). Pohađao je New World School of the Arts u Miamiju gdje je osvojio dvije nagrade u kazalištu. Tijekom studiranja podnio je zahtjev i u konačnici dobio stipendiju za fondaciju National YoungArts 1999. godine. Nakon toga pohađao je sveučilište DePaul gdje je diplomirao glumu. U svibnju 2007. godine završio je dramski program za pisanje kazališnih komada na Yaleu te uz diplomu osvojio nagradu Cole Porter.